b"\n_START_ARTICLE_\nPala\xc4\x8da de La Moneda\n_START_SECTION_\nZgodovina\n_START_PARAGRAPH_\nLa Monedo, prvotno kolonialna planta\xc5\xbeeva hi\xc5\xa1a, je zasnoval italijanski arhitekt Joaqu\xc3\xadn Toesca. Gradnja se je za\xc4\x8dela leta 1784 in je bila odprta leta 1805, medtem ko je bila \xc5\xa1e v izgradnji. Proizvodnja kovancev v \xc4\x8cilu je v La Monedi potekala med letoma 1814 do 1929._NEWLINE_Junija 1845, v \xc4\x8dasu predsednika Manuela Bulnesa, je pala\xc4\x8da postala sede\xc5\xbe vlade in predsedni\xc5\xa1ka rezidenca. Leta 1930 je bil pred pala\xc4\x8do zgrajen javni trg imenovan Plaza de la Constituci\xc3\xb3n ('Ustavni trg'). Po predsedovanju Gabriela Gonz\xc3\xa1leza Videle je prenehala delovati kot predsedni\xc5\xa1ka rezidenca._NEWLINE_Med voja\xc5\xa1kim dr\xc5\xbeavnim udarom 11. septembra 1973 so \xc4\x8dilske zra\xc4\x8dne sile na zahtevo vojske bombardirale pala\xc4\x8do. Projekti rekonstrukcije in obnove so bili zaklju\xc4\x8deni 11. marca 1981 s tem, da so bile nekatere oznake ohranjene in jih je \xc5\xa1e danes mogo\xc4\x8de videti. Med obnovami 1973-1980 je bil pod sprednjim trgom zgrajen podzemni pisarni\xc5\xa1ki kompleks (tako imenovani 'bunker'), ki ga je v primeru napada za pobeg uporabljal general Augusto Pinochet._NEWLINE_V \xc4\x8dasu administracije predsednika Ricarda Lagosa so bila notranja dvori\xc5\xa1\xc4\x8da pala\xc4\x8de v dolo\xc4\x8denih urah dneva odprta za javnost. Lagos je ponovno odprl vrata na naslovu Morand\xc3\xa9 80 - vrata, ki so jih predsedniki \xc4\x8cila uporabljali za vstop v pala\xc4\x8do od za\xc4\x8detka 20. stoletja. Med obnovo pala\xc4\x8de so bila odstranjena, ker jih ni bilo v prvotnih na\xc4\x8drtih, vendar so bila obnovljeno zaradi simbolike, ki so jih imela kot vrata, skozi katera so \xc4\x8dilski predsedniki vstopali v La Monedo, ko so presko\xc4\x8dili glavni protokol ali, z drugimi besedami, kot navadni dr\xc5\xbeavljani Republike. Bila so tudi vrata, skozi katera je bilo izneseno telo predsednika Allendeja po dr\xc5\xbeavnem udaru leta 1973._NEWLINE_Tradicionalni obred menjave stra\xc5\xbee poteka vsak drugi dan v neparnih dneh v neparnih mesecih, parnih dneh v parnih mesecih, vklju\xc4\x8dno z nedeljami, ob 10 uri v tednu in 11 uri ob vikendih (tako je bilo junija 2015). Formalna slovesnost iz 1850-ih traja pribli\xc5\xbeno 30 minut in vklju\xc4\x8duje igranje benda, \xc4\x8dete s konji, ki paradirajo na trgu in veliko pompa. Carabineros de Chile zagotavljajo za\xc5\xa1\xc4\x8ditno enoto in band za slovesnost, pri \xc4\x8demer je enota za za\xc5\xa1\xc4\x8dito sestavljena iz bataljona pe\xc5\xa1akov in eskadrilje konjske garde._NEWLINE_Brezpla\xc4\x8dni vodeni ogledi pala\xc4\x8de so na voljo na spletni strani La Moneda. Zahtevati jih je treba najmanj sedem dni vnaprej.\n_START_SECTION_\nZgradba\n_START_PARAGRAPH_\nJoaqu\xc3\xadn Toesca je delal na \xc5\xa1tevilnih javnih stavbah v kolonialnem \xc4\x8cilu, vklju\xc4\x8dno Metropolitansko stolnico, preden se je ukvarjal z oblikovanjem nove kraljeve kovnice, ki bi postala Palacio de la Moneda._NEWLINE_Dela na stavbi so se za\xc4\x8dela leta 1784, gradbeni materiali je prihajal naslednje leto iz okolice \xc4\x8cila in sveta: apnenec iz posesti Polpaico, pesek iz reke Maipo, rde\xc4\x8di kamni iz kamnoloma na Cerro San Crist\xc3\xb3bal v Santiagu, beli kamen iz sosednjega Cerro Blanco, hrastov in cipresni les iz Valdivije, \xc5\xa1panska kovinska dela iz Vizcaya. V Santiagu so pekli dvanajst vrst opek za gradnjo preklad, tal, okrasja in trdnih sten, debelih ve\xc4\x8d kot meter. _NEWLINE_Toesca je umrl leta 1799, preden je videl svoje dokon\xc4\x8dano delo, ki ga je nadaljeval voja\xc5\xa1ki in\xc5\xbeenir Agustin Cavallero. Kovnica Santiago de Chile je bila kon\xc4\x8dno odprta leta 1805.\n_START_SECTION_\nSlog\n_START_PARAGRAPH_\nPalacio de la Moneda je zgrajena v \xc4\x8distem neoklasicisti\xc4\x8dnem slogu z rimskimi dorskimi vplivi. \xc5\xa0iroka, horizontalna oblika in pravokotna sestava stavbe prina\xc5\xa1ajo mo\xc4\x8d in stabilnost, glede na navedbo pala\xc4\x8de na spletni strani Unesca. Njena glavna fasada se soo\xc4\x8da z ulico Moneda, njene sobe pa so razporejene vzdol\xc5\xbe pre\xc4\x8dnih in vzdol\xc5\xbenih osi, ki tvorijo ve\xc4\x8d notranjih dvori\xc5\xa1\xc4\x8d (patios)._NEWLINE_Za to fasado le\xc5\xbeijo tri dvori\xc5\xa1\xc4\x8da: Patio de los Ca\xc3\xb1ones, ki deluje kot predprostor, pokrita terasa in nazadnje Patio de los Naranjos, kjer potekajo predsedni\xc5\xa1ke slovesnosti._NEWLINE_Arhitekturna spletna stran ARQHYS.com navaja, da je Palacio de la Moneda \xc2\xbbedina struktura v \xc4\x8distem italijanskem neoklasicisti\xc4\x8dnem slogu v Latinski Ameriki\xc2\xab. _NEWLINE_Stavba je bila skozi ve\xc4\x8d let predmet razli\xc4\x8dnih sprememb, ki so jih naredili razli\xc4\x8dni predsedniki. Zadnja velika obnovitev stavbe je bila opravljena po voja\xc5\xa1kem udaru leta 1973, ko so bili uni\xc4\x8deni ali po\xc5\xa1kodovani veliki deli stavbe.\n_START_SECTION_\nPlaza de la Ciudadan\xc3\xada\n_START_PARAGRAPH_\nZa praznovanje dvestoletnice neodvisnosti \xc4\x8cila leta 2010 je bil na ju\xc5\xbeni strani pala\xc4\x8de zgrajen nov javni trg, imenovani Plaza de la Ciudadan\xc3\xada ('Ljudski trg'), ki se razteza na ju\xc5\xbeni strani od pala\xc4\x8de do Avenida Libertador Bernarda O'Higginsa ali 'Alamede'. Gradnja se je za\xc4\x8dela maja 2004, trg je bil odprt decembra 2005._NEWLINE_Obmo\xc4\x8dje Plaza de la Ciudadan\xc3\xada, ki so ga oblikovali Undurraga Dev\xc3\xa9s Arquitectos, je na spletni strani \xc4\x8dilske Plataforma Arquitectura opisan kot \xc2\xbbeno najpomembnej\xc5\xa1ih javnih del v zadnjem stoletju\xc2\xab.  Poti, ki vodijo od trga, omogo\xc4\x8dajo dostop do podzemnega kulturnega centra Palacio de La Moneda, v katerem potekajo \xc5\xa1tevilne razstave o \xc4\x8dilski kulturi in zgodovini."